arnastofnun/IGC-2024 huggingface dataset:
Samningur um viðurkenningu á niðurstöðum prófana Þingsályktun - þingskjal nr. 1059

112. löggjafarþing 1989–1990.

Nr. 19/112.

Þskj. 1059 - 466. mál.

Þingsályktun um staðfestingu samnings um gagnkvæma viðurkenningu á niðurstöðum prófana og staðfestingum á samræmi.

Alþingi ályktar að heimila ríkisstjórninni að staðfesta fyrir Íslands hönd samning um gagnkvæma viðurkenningu á niðurstöðum prófana og staðfestingum á samræmi sem gerður var í Tampere 15. júní 1988, ásamt bókun um beitingu samningsins gagnvart furstadæminu Liechtenstein.

Samþykkt á Alþingi 26. apríl 1990.
Starfsreglur Íslandsdeildar Alþjóðaþingmannasambandsins Þingsályktun - þingskjal nr. 1060

112. löggjafarþing 1989–1990.

Nr. 20/112.

Þskj. 1060 - 110. mál.

Þingsályktun um starfsreglur Íslandsdeildar Alþjóðaþingmannasambandsins.

Alþingi ályktar að setja eftirfarandi:

Starfsreglur

fyrir Íslandsdeild Alþjóðaþingmannasambandsins.

1. gr.

Íslandsdeild Alþjóðaþingmannasambandsins (Inter-Parliamentary Union) er skipuð alþingismönnum og starfar í samræmi við lög sambandsins.

2. gr.

Stjórn Íslandsdeildarinnar skipa fimm þingmenn tilnefndir af þingflokkunum í samræmi við stærð þeirra eða eftir samkomulagi þingflokka. Heimilt er að tilnefna varamenn í stjórnina. Tilkynna skal um tilnefningar á fundi í sameinuðu þingi.

3. gr.

Tilnefning í stjórn skal fara fram eftir hverjar þingkosningar og gildir út kjörtímabilið, nema þingflokkar ákveði annað.

Fulltrúi stærsta þingflokksins skal kalla stjórnarmenn saman til fyrsta fundar og skal þá kjósa formann og varaformann Íslandsdeildarinnar fyrir kjörtímabilið.

4. gr.

Heimilt er Íslandsdeildinni að tilnefna ritara í samráði við skrifstofustjóra Alþingis.

5. gr.

Stjórnin sækir árlega um fjárveitingu á fjárlögum til starfsemi deildarinnar og skal umsóknin við það miðuð að fjárveiting nægi til að greiða þátttökugjald til aðalskrifstofu sambandsins, ferðakostnað fulltrúa og annan kostnað sem af starfsemi deildarinnar leiðir. Reikningar skulu endurskoðaðir með sama hætti og önnur útgjöld Alþingis.

6. gr.

Stjórn Íslandsdeildarinnar ákveður þátttöku deildarinnar í starfi sambandsins á ári hverju. Við val þátttakenda á þingum og ráðstefnum skal miða við hlutfallsreglu eftir stærð þingflokka en jafnframt leitast við að tryggja að þingmenn úr öllum þingflokkum fái tækifæri til að sækja þing eða ráðstefnur sambandsins á kjörtímabilinu. Enn fremur skal reyna að tryggja eðlilega samfellu í starfi deildarinnar.

Formaður skal að jafnaði sitja í ráði sambandsins en aðrir stjórnarmenn skiptast á um að taka þar sæti eftir sömu hlutfallsreglu og gildir um þátttöku skv. 1. mgr. þessarar greinar.

7. gr.

Starfsreglur þessar taka þegar gildi.

Ákvæði til bráðabirgða.

Þrátt fyrir ákvæði 2. gr. skulu tilnefningar í stjórn Íslandsdeildarinnar á þessu kjörtímabili haldast óbreyttar.

Samþykkt á Alþingi 26. apríl 1990.
Könnun á stofnun alþjóðlegrar björgunarsveitar Þingsályktun - þingskjal nr. 1061

112. löggjafarþing 1989–1990.

Nr. 21/112.

Þskj. 1061 - 345. mál.

Þingsályktun um könnun á stofnun alþjóðlegrar björgunarsveitar.

Alþingi ályktar að fela ríkisstjórninni að láta kanna möguleika á stofnun alþjóðlegrar björgunarsveitar með aðsetur á Íslandi sem sinni björgunarmálum á Norður-Atlantshafi. Leitað verði samstarfs við þær þjóðir sem mestra hagsmuna hafa að gæta á þessu sviði.

Niðurstöður könnunarinnar verði lagðar fyrir sameinað Alþingi á næsta löggjafarþingi.

Samþykkt á Alþingi 26. apríl 1990.
Siglingaleið um Hornafjörð Þingsályktun - þingskjal nr. 1062

112. löggjafarþing 1989–1990.

Nr. 22/112.

Þskj. 1062 - 25. mál.

Þingsályktun um rannsókn á siglingaleið um Hornafjörð.

Alþingi ályktar að fela samgönguráðherra að hlutast til um við Hafnamálastofnun ríkisins að hraðað verði rannsókn á innsiglingunni við Hornafjarðarós og öðrum aðstæðum í tengslum við skipaleiðir um Hornafjörð.

Samþykkt á Alþingi 26. apríl 1990.
Alþjóðasamþykkt um stefnu í atvinnumálum Þingsályktun - þingskjal nr. 1063

112. löggjafarþing 1989–1990.

Nr. 23/112.

Þskj. 1063 - 493. mál.

Þingsályktun um fullgildingu á alþjóðasamþykkt nr. 122 um stefnu í atvinnumálum.

Alþingi ályktar að veita ríkisstjórninni heimild til þess fyrir Íslands hönd að fullgilda samþykkt nr. 122, um stefnu í atvinnumálum, sem gerð var á 48. þingi Alþjóðavinnumálastofnunarinnar í Genf 9. júlí 1964.

Samþykkt á Alþingi 26. apríl 1990.
Mötuneyti og heimavistir fyrir framhaldsskólanemendur Þingsályktun - þingskjal nr. 1064

112. löggjafarþing 1989–1990.

Nr. 24/112.

Þskj. 1064 - 169. mál.

Þingsályktun um mötuneyti og heimavistir fyrir framhaldsskólanemendur.

Alþingi ályktar að fela ríkisstjórninni að gera áætlun sem miði að því að leysa mötuneytis- og húsnæðisvanda framhaldsskólanema sem stunda nám fjarri sinni heimabyggð og marka stefnu um framkvæmdir í þessu skyni.

Samþykkt á Alþingi 26. apríl 1990.
Breytingar á samningi um stofnun Fríverslunarsamtaka Evrópu Nefndarálit - þingskjal nr. 1086

1989–90. – 1059 ár frá stofnun Alþingis.

112. löggjafarþing. – 491 . mál.

Sþ.

1086. Nefndarálit um till. til þál. um staðfestingu breytinga á samningi um stofnun Fríverslunarsamtaka Evrópu (EFTA) vegna fríverslunar með fiskafurðir.

Frá utanríkismálanefnd.

Nefndin hefur fjallað um tillöguna og leggur til að hún verði samþykkt.

Alþingi, 27. apríl 1990.

Jóhann Einvarðsson,

form., frsm.

Hjörleifur Guttormsson,

fundaskr., með fyrirvara.

Ey. Kon. Jónsson.

Kristín Einarsdóttir,

með fyrirvara.

Jón Kristjánsson.

Birgir Ísl. Gunnarsson.

Karl Steinar Guðnason.
Heimild til að kaupa eða leigja húsnæði fyrir Alþingi Nefndarálit - þingskjal nr. 1103

1989–90. – 1059 ár frá stofnun Alþingis.

112. löggjafarþing. – 192 . mál.

Sþ.

1103. Nefndarálit um till. til þál. um heimild til handa forsetum Alþingis að gagna til samninga um kaup á Hótel Borg.

Frá meiri hl. fjárveitinganefndar.

Nefndin hefur haft tillöguna til meðferðar um nokkurt skeið. Hún fékk til viðræðna við sig um efni tillögunnar fulltrúa eigenda Hótel Borgar, fulltrúa borgarstjóra og skipulagsyfirvalda Reykjavíkurborgar, svo og núverandi rekstraraðila og hótelstjóra Hótel Borgar.

Í nefndinni voru mjög skiptar skoðanir um hvort rétt væri að Alþingi festi kaup á Hótel Borg og var ekki meiri hl. fyrir afgreiðslu tillögunnar eins og hún lá fyrir. Samkomulag var hins vegar gert um það í nefndinni að afgreiða málið nokkuð samhliða afgreiðslu fjáraukalaga fyrir árið 1990.

Afgreiðsla hefur nú farið fram í nefndinni. Meiri hl. nefndarinnar leggur til að tillagan verði afgreidd með nokkrum breytingum, m.a. í ljósi þeirrar stöðu sem upp hefur komið. Meiri hl. flytur breytingatillögur sínar á sérstöku þingskjali og varða þær bæði efnisgrein tillögunnar og fyrirsögn hennar.

Alþingi, 28 apríl 1990.

Sighvatur Björgvinsson,

form., frsm.

Margrét Frímannsdóttir,

fundaskr.

Alexander Stefánsson.

Málmfríður Sigurðardóttir.

Ásgeir Hannes Eiríksson.

Ólafur Þ. Þórðarson.
Heimild til að kaupa eða leigja húsnæði fyrir Alþingi Breytingartillaga - þingskjal nr. 1104

1989–90. – 1059 ár frá stofnun Alþingis.

112. löggjafarþing. – 192 . mál.

Sþ.

1104. Breytingartillögur við till. til þál. um heimild til handa forsetum Alþingis að ganga til samninga um kaup á Hótel Borg.

Frá meiri hl. fjárveitinganefndar (SighB, MF, AS, MálmS, ÁHE, ÓÞÞ).

1. Tillgr. orðist svo:

Alþingi ályktar að heimila forsetum Alþingis að ganga til samninga um kaup eða leigu á húsnæði fyrir Alþingi í næsta nágrenni við Alþingishúsið, eftir því sem hagkvæmara þykir.

Hafa skal samráð við fjárveitinganefnd um ákvarðanir.

Fyrirsögn tillögunnar verði: Till. til þál. um heimild til handa forsetum Alþingis til þess að kaupa eða leigja húsnæði fyrir Alþingi.
Tekjur og stjórnkerfi smáríkja Nefndarálit - þingskjal nr. 1105

1989–90. – 1059 ár frá stofnun Alþingis.

112. löggjafarþing. – 212 . mál.

Sþ.

1105. Nefndarálit um till. til þál. um að kanna hvernig önnur smáríki afla sér tekna og haga stjórnkerfi sínu.

Frá utanríkismálanefnd.

Nefndin hefur fjallað um tillöguna og telur eðlilegt að ríkisstjórnin eigi frumkvæði að því að þær hugmyndir, sem fram koma í tillögunni, verði athugaðar nánar. Nefndin leggur því til að tillögunni verði vísað til ríkisstjórnarinnar.

Alþingi, 27. apríl 1990.

Jóhann Einvarðsson,

form., frsm.

Hjörleifur Guttormsson,

fundaskr.

Ey. Kon. Jónsson.

Jón Kristjánsson.

Birgir Ísl. Gunnarsson.

Kristín Einarsdóttir.

Karl Steinar Guðnason.
Jarðgöng á Vestfjörðum Breytingartillaga - þingskjal nr. 1107

1989–90. – 1059 ár frá stofnun Alþingis.

112. löggjafarþing. – 509 . mál.

Sþ.

1107. Breytingartillaga við till. til þál. um að flýta framkvæmdum við jarðgöng á Vestfjörðum.

Frá fjárveitinganefnd.

Tillgr. orðist svo:

Alþingi ályktar að flýta skuli framkvæmdum við fyrirhugaða jarðgangagerð á Vestfjörðum umfram það sem fyrirhugað er í fyrirliggjandi vegáætlun. Skal stefnt að því að framkvæmdir hefjist árið 1991 og að þeim ljúki á 4–5 árum. Undirbúningsrannsóknum verði hagað í samræmi við þetta.

Ríkissjóði skal heimilað að taka lán til framkvæmdanna, allt að 1.300 m.kr., á árunum 1990–1994 samkvæmt nánari ákvæðum vegáætlunar og lánsfjárlaga hverju sinni. Lán ásamt verðbótum endurgreiðast af fé til stórverkefna samkvæmt vegáætlun. Útgjöld vegna vaxta og lántökukostnaðar umfram það, sem sparast í viðhaldskostnaði á fjármögnunarskeiði framkvæmdanna, greiðist úr ríkissjóði sem sérstakt byggðarframlag.

Ríkisstjórnin skal láta fram fara könnun á möguleikum til þess að afla sérstaklega lánsfjár og/eða tekna til að standa straum af kostnaði vegna ákvörðunar um að flýta framkvæmdum og skila áliti til næsta Alþingis.
Heimild til að kaupa eða leigja húsnæði fyrir Alþingi Nefndarálit - þingskjal nr. 1117

1989–90. – 1059 ár frá stofnun Alþingis.

112. löggjafarþing. – 192 . mál.

Sþ.

1117. Nefndarálit um till. til þál. um heimild til handa forsetum Alþingis að ganga til samninga um kaup á Hótel Borg.

Frá minni hl. fjárveitinganefndar.

Tillaga þessi til þingsályktunar var flutt á síðasta Alþingi nálega í sama formi. Einnig þá klofnaði nefndin í afstöðu sinni til málsins og það hlaut ekki endanlega afgreiðslu.

Nú eru aðstæður breyttar á þann veg að Reykjavíkurborg hefur keypt Hótel Borg þannig að kaup Alþingis á því húsnæði eru úr sögunni.

Eigi að síður telur minni hl. ástæðu til að taka málið upp í öðrum búningi. Ljóst er að full þörf er á því að taka húsnæðismál Alþingis til athugunar, en starfsemi þess fer nú fram í fleiri húsum en haganlegt er. Minni hl. leggur því til að forsetum Alþingis verði falið að kanna hvaða möguleikar eru til aukinnar hagkvæmni í húsnæðismálum Alþingis og skila um það skýrslu til allra formanna þingflokka á næsta haustþingi. Þessi afstaða er hin sama og kynnt var af hálfu minni hl. fyrir ári. Á þeim tíma, sem liðið hefur, mun lítið eða ekki hafa verið aðhafst.

Minni hl. flytur breytingartillögu við tillögugreinina á sérstöku þingskjali. Er þar um að ræða lítt breytta þá breytingartillögu sem lögð var fyrir síðasta Alþingi.

Alþingi, 28. apríl 1990.

Pálmi Jónsson,

frsm.

Egill Jónsson.

Friðjón Þórðarson.
Heimild til að kaupa eða leigja húsnæði fyrir Alþingi Breytingartillaga - þingskjal nr. 1118

1989–90. – 1059 ár frá stofnun Alþingis.

112. löggjafarþing. – 192 . mál.

Sþ.

1118. Breytingartillögur við till. til þál. um heimild til handa forsetum Alþingis að ganga til samninga um kaup á Hótel Borg.

Frá minni hl. fjárveitinganefndar (PJ, EgJ, FÞ).

1. Tillgr. orðist svo:

Alþingi ályktar að fela forsetum Alþingis að kanna hvaða möguleikar eru til aukinnar hagkvæmni í húsnæðismálum Alþingis og skila um það skýrslu til formanna allra þingflokka á næsta haustþingi.

Í skýrslunni skal koma fram:

1. Möguleikar á leigu eða kaupum á húsnæði í grennd við Alþingishúsið.

2. Áætlun um kostnað í hverju tilviki fyrir sig.

3. Áætlun um nýtingu húsnæðis sem tekið kynni að vera á leigu eða keypt.

4. Hvað af núverandi húsnæði Alþingis megi láta af hendi.

2. Fyrirsögn till. verði: Till. til þál. um könnun á húsnæðismálum Alþingis.
Breytingar á samningi um stofnun Fríverslunarsamtaka Evrópu Þingsályktun - þingskjal nr. 1122

112. löggjafarþing 1989–1990.

Nr. 25/112.

Þskj. 1122 - 491. mál.

Þingsályktun um staðfestingu breytinga á samningi um stofnun Fríverslunarsamtaka Evrópu (EFTA) vegna fríverslunar með fiskafurðir.

Alþingi ályktar að heimila ríkisstjórninni að fullgilda fyrir Íslands hönd breytingar á 26., 27., 28. og 38. gr. samnings frá 4. janúar 1960 um stofnun Fríverslunarsamtaka Evrópu (EFTA) og á viðauka E við þann samning eins og samþykkt var í ráði Fríverslunarsamtakanna 14. júní 1989. Breytingarnar eru birtar sem fylgiskjal með ályktun þessari.

Samþykkt á Alþingi 30. apríl 1990.
Heimild til að kaupa eða leigja húsnæði fyrir Alþingi Þingsályktun - þingskjal nr. 1128

112. löggjafarþing 1989–1990.

Nr. 26/112.

Þskj. 1128 - 192. mál.

Þingsályktun um heimild til handa forsetum Alþingis til þess að kaupa eða leigja húsnæði fyrir Alþingi.

Alþingi ályktar að heimila forsetum Alþingis að ganga til samninga um kaup eða leigu á húsnæði fyrir Alþingi í næsta nágrenni við Alþingishúsið, eftir því sem hagkvæmara þykir.

Hafa skal samráð við fjárveitinganefnd um ákvarðanir.

Samþykkt á Alþingi 30. apríl 1990.
Þátttaka varnarliðsins í gerð þjóðvega Nefndarálit - þingskjal nr. 1144

1989–90. – 1059 ár frá stofnun Alþingis.

112. löggjafarþing. – 23 . mál.

Sþ.

1144. Nefndarálit um till. til þál. um þátttöku varnarliðsins í gerð þjóðvega hér á landi.

Frá utanríkismálanefnd.

Nefndin hefur fjallað um tillöguna og leggur til að hún verði felld.

Alþingi, 27. apríl 1990.

Jóhann Einvarðsson,

form., frsm.

Hjörleifur Guttormsson,

fundaskr.

Ey. Kon. Jónsson.

Jón Kristjánsson.

Birgir Ísl. Gunnarsson.

Kristín Einarsdóttir.

Karl Steinar Guðnason.
Bygging nýrrar áburðarverksmiðju Breytingartillaga - þingskjal nr. 1150

1989–90. – 1059 ár frá stofnun Alþingis.

112. löggjafarþing. – 557 . mál.

Sþ.

1150. Breytingartillaga við till. til þál. um byggingu nýrrar áburðarverksmiðju.

Frá Pálma Jónssyni, Páli Péturssyni, Stefáni Guðmundssyni,

Þórði Skúlasyni og Jóni Sæmundi Sigurjónssyni.

2. mgr. orðist svo:

Verksmiðjunni verði valinn staður í Húnavatnssýslu, m.a. með vísan til samþykktar ríkisstjórnarinnar frá 28. janúar 1982 um atvinnuþróun á Norðurlandi vestra, en einnig með tilliti til heppilegra flutningaleiða og öryggis að því er tekur til hugsanlegra náttúruhamfara.
Skólamáltíðir Nefndarálit - þingskjal nr. 1157

1989–90. – 1059 ár frá stofnun Alþingis.

112. löggjafarþing. – 166 . mál.

Sþ.

1157. Nefndarálit um till. til þál. um skólamáltíðir.

Frá félagsmálanefnd.

Tillagan gerir ráð fyrir að ríkisstjórninni verði falið að undirbúa og leggja fram lagafrumvarp sem tryggi að komið verði á máltíðum í hádegi í grunnskólum landsins haustið 1990.

Nefndinni bárust umsagnir um tillöguna frá fræðslustjórum á Austurlandi, í Reykjavík, á Suðurlandi, Vesturlandi, Skólaskrifstofu Reykjavíkur, SAMFOK - Samtökum foreldra- og kennarafélaga í Reykjavík og Sambandi íslenskra sveitarfélaga.

Fimm umsagnaraðilar taka undir efni tillögunnar og telja hana tímabæra, en tveir af umsagnaraðilum, stjórn Sambands íslenskra sveitarfélaga og Skólaskrifstofa Reykjavíkur vísa til þess að málið heyri nú undir sveitarfélögin eftir nýgerða breytingu á verkaskiptingu ríkis og sveitarfélaga.

Stjórn SAMFOKS segir m.a. í sinni umsögn: „Við erum sammála flutningsmönnum tillögunnar um að vegna breyttra aðstæðna í þjóðfélaginu sé þörf á því að börn geti fengið næringarríkan mat í skólum. Við leggjum eindregið til að tekið verði upp sambærilegt fyrirkomulag og nú er í Kópavogi, þ.e. að hið opinbera greiði sem samsvarar launum fyrir einn starfsmann (matmóður) á hvern skóla og 25% af hráefniskostnaði, auk stofnkostnaðar á hverjum stað sem þyrfti ekki að vera mikill miðað við reynsluna í Kópavogi. Við viljum leggja áherslu á að við teljum heitar máltíðir ekki koma til greina.“ Lætur SAMFOK fylgja með álitsgerð frá dr. Öldu Möller matvælafræðingi frá liðnum vetri.

Fræðslustjórinn á Austurlandi, sem telur tillöguna tímabæra, tekur þó fram að í hans umdæmi sé „að öllum líkindum ekki grundvöllur fyrir skólamáltíðir umfram það sem nú er. Í umdæminu eru 28 grunnskólar. Heimavistarskólar eru fimm og heimanakstursskólar (daglegur akstur) tólf. Allir nemendur í daglegum akstri fá hádegismáltíð í skóla sínum. Aðrir skólar, ellefu talsins, eru í þéttbýli. Fólk fer nánast undantekningarlaust heim í hádeginu og skólinn gefur þar með matarhlé á sama tíma. Því hefur engin ósk komið fram um skólamáltíðir í þessum skólum og margir telja slíkt ekki vera á dagskrá.“

Félagsmálanefnd telur ekki rétt að hlutast til um það með lögum að sveitarfélögin tryggi hádegismat í grunnskólum eins og tillagan gerir ráð fyrir. Hins vegar er hér um að ræða nauðsynjamál sem lengi hefur verið á dagskrá og er jafnbrýnt hvort sem ríki eða sveitarfélög standa að rekstri skóla. Því telur nefndin eðlilegt að ríkið eigi um það viðræður við sveitarfélögin og Samband íslenskra sveitarfélaga fyrir þeirra hönd hvernig koma megi sem fyrst á skólamáltíðum þar sem þörf er fyrir hendi. Með vísan til þess leggur nefndin til að málinu verði vísað til ríkisstjórnarinnar.

Alþingi, 30. apríl 1990.

Hjörleifur Guttormsson,

form., frsm.

Rannveig Guðmundsdóttir,

fundaskr.

Birgir Ísl. Gunnarsson.

Alexander Stefánsson.

Guðni Ágústsson.

Kristinn Pétursson.

Anna Ólafsdóttir Björnsson.
Útreikningur þjóðhagsstærða Breytingartillaga - þingskjal nr. 1159

1989–90. – 1059 ár frá stofnun Alþingis.

112. löggjafarþing. – 142 . mál.

Sþ.

1159. Breytingartillögur við till. til þál. um endurskoðun á útreikningi þjóðhagsstærða.

Frá félagsmálanefnd.

1. Tillgr. orðist svo:

Alþingi ályktar að fela ríkisstjórninni að láta kanna aðferðir við útreikning þjóðhagsstærða þar sem tekið sé tillit til áhrifa framleiðslustarfsemi á umhverfi og náttúrulegar auðlindir. Í þessu skyni verði komið skipulagi á hagskýrslugerð um umhverfismál og nýtingu auðlinda og fylgst með því sem er að gerast erlendis á þessu sviði.

2. Fyrirsögn till. verði: Till. til þál um nýjar aðferðir við útreikning þjóðhagsstærða.
Námsaðstaða fyrir fatlaða í heimavistarskólum Breytingartillaga - þingskjal nr. 1162

1989–90. – 1059 ár frá stofnun Alþingis.

112. löggjafarþing. – 226 . mál.

Sþ.

1162. Breytingartillögur við till. til þál. um nám og námsefni fyrir fatlað fólk í heimavistarskóla.

Frá félagsmálanefnd.

1. Tillgr. orðist svo:

Alþingi ályktar að fela ríkisstjórninni að kanna hvernig koma megi til móts við námsþarfir fatlaðra, sem ekki hafa aðstöðu til að sækja heimangönguskóla að loknum grunnskóla, með því að þeir fái aðstöðu til að stunda fjölbreytt nám með öðrum nemendum í héraðsskólum eða öðrum heimavistarskólum.

2. Fyrirsögn till. verði: Till. til þál. um námsaðstöðu fyrir fatlaða í heimavistarskólum.
Lífeyrisréttindi foreldra í fæðingarorlofi Nefndarálit - þingskjal nr. 1163

1989–90. – 1059 ár frá stofnun Alþingis.

112. löggjafarþing. – 365 . mál.

Sþ.

1163. Nefndarálit um till. til þál. um lífeyrisréttindi foreldra í fæðingarorlofi.

Frá félagsmálanefnd.

Nefndin hefur fjallað um tillöguna og rætt efni hennar við heilbrigðis- og tryggingaráðuneyti, en á þess vegum hefur starfað nefnd til að fjalla um rétt kvenna á vinnumarkaði til fæðingarorlofsgreiðslna. Tillagan gerir ráð fyrir að nefnd þessi taki jafnframt til athugunar lífeyrisréttindi foreldra í fæðingarorlofi. Í greinargerð með tillögunni segir m.a.:

„Það er ljóst að foreldrar, sem njóta fæðingarorlofs, geta lent í því að fæðingarstyrkur og fæðingardagpeningar nemi samtals mun lægri upphæð en mánaðarlaunum þeirra áður og auk þess missa þeir þá jafnframt rétt til greiðslu iðgjalda í lífeyrissjóð meðan á fæðingarorlofi stendur. Þessir foreldrar eru skráðir starfsmenn á vinnustað, en teljast taka launalaust leyfi og fara því út af launaskrá. Þar af leiðandi eru engar launatengdar greiðslur inntar af hendi í þeirra þágu. Auk þess að missa af iðgjaldagreiðslum í sex mánuði, meðan á orlofi stendur, er viðkomandi starfsmaður að hluta til réttindalaus í sínum lífeyrissjóði þá mánuði sem hann greiðir ekki í sjóðinn . . . Nú er fæðingarorlof orðið sex mánuðir og er það því veruleg réttindaskerðing að hafa ekki tækifæri til að viðhalda lífeyrisréttindum í þann tíma.“

Fram hefur komið að nefnd heilbrigðis- og tryggingaráðuneytisins, sem ráðherra skipaði í október 1989 í kjölfar kjarasamninga, hafi fjallað nokkuð um það efni sem áhersla er lögð á í tillögunni og gert tillögur þar að lútandi til ráðherra.

Nefndin telur að með tillögunni sé hvatt til lausnar á réttlætismáli og leggur áherslu á að á því verði tekið af stjórnvöldum. Með vísan til þess að heilbrigðis- og tryggingamálaráðherra hefur lýst vilja sínum til að svo verði gert og nefnd á hans vegum hefur fjallað um málið er lagt til að tillögunni verði vísað til ríkisstjórnarinnar.

Alþingi, 30. apríl 1990.

Hjörleifur Guttormsson,

form., frsm.

Rannveig Guðmundsdóttir,

fundaskr.

Birgir Ísl. Gunnarsson.

Alexander Stefánsson.

Guðni Ágústsson.

Kristinn Pétursson.

Anna Ólafsdóttir Björnsson.
Flugmálaáætlun 1990–1993 Breytingartillaga - þingskjal nr. 1175

1989–90. – 1059 ár frá stofnun Alþingis.

112. löggjafarþing. – 268 . mál.

Sþ.

1175. Breytingartillaga við till. til þál. um flugmálaáætlun árin 1990–93.

Frá fjárveitinganefnd.

(Texti er ekki til tölvutækur.)
Vegáætlun 1989–1992 Breytingartillaga - þingskjal nr. 1176

1989–90. – 1059 ár frá stofnun Alþingis.

112. löggjafarþing. – 465 . mál.

Sþ.

1176. Breytingartillaga við till. til þál. um breyt. á þál. um vegáætlun fyrir árin 1989–1992.

Frá fjárveitinganefnd.

(Texti er ekki til tölvutækur.)
Vegáætlun 1989–1992 Breytingartillaga - þingskjal nr. 1177

1989–90. – 1059 ár frá stofnun Alþingis.

112. löggjafarþing. – 465 . mál.

Sþ.

1177. Breytingartillögur við till. til þál. um breyt. á þál. um vegáætlun fyrir árin 1989–1992.

Frá Ólafi Þ. Þórðarsyni og Ásgeiri Hannesi Eiríkssyni.

Millj. kr.

Við II. Skipting útgjalda.

a. Við 2.1.2. Tæknilegur undirbúningur.

.Fyrir „90“ kemur .............................................. 30

b. Við 2.3.4. Girðingar og uppgræðsla.

.Fyrir „22“ kemur .............................................. 82
Forkönnun Mannvirkjasjóðs Atlantshafsbandalagsins Nefndarálit - þingskjal nr. 1196

1989–90. – 1059 ár frá stofnun Alþingis.

112. löggjafarþing. – 168 . mál.

Sþ.

1196. Nefndarálit um till. til þál. um forkönnun Mannvirkjasjóðs Atlantshafsbandalagsins á alþjóðlegum varaflugvelli á Íslandi.

Frá meiri hl. utanríkismálanefndar.

Nefndin hefur fjallað um málið á nokkrum fundum og leggur til að tillögunni verði vísað til ríkisstjórnarinnar.

Alþingi, 3. maí 1990.

Jóhann Einvarðsson,

form., frsm.

Hjörleifur Guttormsson,

fundaskr.

Birgir Ísl. Gunnarsson.

Ey. Kon. Jónsson.

Guðmundur G. Þórarinsson.

Karl Steinar Guðnason.
Efling löggæslu Nefndarálit - þingskjal nr. 1242

1989–90. – 1059 ár frá stofnun Alþingis.

112. löggjafarþing. – 181 . mál.

Sþ.

1242. Nefndarálit um till. til þál. um eflingu löggæslu.

Frá allsherjarnefnd.

Nefndin hefur fjallað um tillöguna á nokkrum fundum. Það er skoðun nefndarinnar að þótt efling löggæslu á því svæði, þar sem þörfin er mest, hafi orðið óvenjumikil með auknum fjárveitingum á þessu þingi þá sé hér um svo veigamikinn málaflokk að ræða að seint sé nóg að gert á því sviði. Framkvæmd laga og réttar byggist á öruggri og vel uppbyggðri löggæslu. Með tilliti til sífellt aukinna verkefna á sviði löggæslu leggur því nefndin til að tillögunni verði vísað til ríkisstjórnarinnar.

Alþingi, 4. maí 1990.

Guðni Ágústsson,

form., frsm.

Jón Kristjánsson,

fundaskr.

Guðrún Helgadóttir.

Karl Steinar Guðnason.

Eggert Haukdal.

Kristinn Pétursson.

Ingi Björn Albertsson.
Flugmálaáætlun 1990–1993 Þingsályktun - þingskjal nr. 1266

112. löggjafarþing 1989–1990.

Nr. 27/112.

Þskj. 1266 - 268. mál.

Þingsályktun um flugmálaáætlun árin 1990–1993.

Hér er efni sem sést aðeins í pdf-skjalinu.

Samþykkt á Alþingi 4. maí 1990.
Vegáætlun 1989–1992 Þingsályktun - þingskjal nr. 1270

112. löggjafarþing 1989–1990.

Nr. 28/112.

Þskj. 1270 - 465. mál.

Þingsályktun um breytingu á þingsályktun um vegáætlun fyrir árin 1989–1992.

Hér er efni sem sést aðeins í pdf-skjalinu.

Samþykkt á Alþingi 4. maí 1990.